Brassica oleracea Grex Botrytis
Plantae — Angiospermae Eudicotyledones  Rosidae  Ordo : Brassicales  Familia : Brassicaceae  Genus : Brassica  Species : Brassica oleracea    Grex Botrytis  Brassica oleracea Grex Botrytis, in variis linguis nomine "caulis flores" simile vulgo appellata, est annua familiae Brassicacearum planta florens, cuius caput holus ab hominibus editur. Seminibus seritur. Caput est inflorescentia in plerumque albo meristemate consistens, capitorum brassicarum gregis Italici similis, quorum autem gemmae florum sunt pars edulis. Grex Botrytis inter greges speciei Brassicae oleraceae in taxinomia Linnaeana digeritur. Aliae notissimae eiusdem speciei greges sunt Acephala, Alboglabra. Capitata, Gemmifera, Gongylodes, Italica, et Sabauda, qui una vulgo appellantur vegetabilia crucifera. Plantae Brassicae oleraceae Gregis Botrytidis praecipue plantarum Brassicae oleraceae Gregis Italicae similes sunt, quae sunt alter sed arte conexus cultivarietatum eiusdem speciei generis Brassicae grex. Anno 2017, civitates Sina et India 73 centesimas frugum mundi horum gregum binorum una produxerunt. Inter insecta quae plantas huius gregis laedunt sunt Aphidoidea et Heterocera. Plinius hoc holus fortasse in eius libris de historia naturali commemoravit, dicens "Ex omnibus brassicae generibus suavissima est cyma." Brassica oleracea Grex Botrytis in Calendario republicano Francico septimo diei mensis Frimarii tribuebatur.